**Referat bestyrelsesmøde VFB 06.01.18**

1. **Opfølgning på punkter fra sidste BS møde 16.11.17**

Bla. opfølgning på dankort/mobilepay, dato for fællesspisning, brug af kunstgræsbaner i vinter/forår m.m.

Mobilepay ok ikke længere dankortautomat pr.01.01.18.

Det aftales at vi satser på to fællesspisninger i foråret. Fredag d. 20.04 kl. 18.00. 30% af omsætning går til hjertestartere i de to byer. Arrangement og hjemmekamp.

Fællesspisning lørdag 16.06. Både hjemmekamp seniorer eftermiddag og DK-Peru kl. 18.00.

Fællesspisning til efteråret i forbindelse med Knæk Cancer.

Vedr. kunstgræsbaner i foråret er der foreløbig givet grønt lys til at både seniorer og ungdomshold kan leje sig ind på en kunstgræsbane til nogle træningskampe i foråret, samt nogle træningssessioner.

1. **Evaluering Julestævne**

Endeligt regnskab for stævnet er ikke færdigt, men er undervejs. Der var færre hold tilmeldt, men der var god stemning og det var nemt for VFB at skaffe frivillige, hvilket var dejligt at opleve☺ Stævnet blev afholdt i en god ånd.

1. **Landsbycup**

Landsby cup i år bliver d. 23 og 24 juni. Det betyder at det er weekenden før sidste skoledag. Jeppe giver B-52 besked som lovet sidste år.

Jeppe indkalder til et formøde ift planlægning start februar.

1. **Kort referat fra møde med Aalborg kommune mfl. Ift overdragelse af bygningerne i Fjellerad**

Der har været afholdt møde omkring overdragelsen af bygninger i Fjellerad. Alt kører efter planen og der er en god dialog med både skolerepræsentant og halansvarlig mfl. Der er allerede sat ting i værk i hallen, så som ny belysning og reparation af gulv m.m. Forsikring af bygningerne i Fjellerad betyder en besparelse for VFB på 8.400,- kr.

1. **Ny persondatalov.**

Jeppe er i gang med at undersøge og vi skal have DGI eller DBU på banen, da vi har brug for en sikker database til medlemmernes personlige oplysninger.

1. **Michael fra DGI**

Det vil være godt at bruge de timer vi har betalt for, til evt at give input til både ungdomsudvalg og arrangementsudvalg, samt bruge ham til nogle træningspas på nogle af ungdomsholdene. Søren tager kontakt til Michael.

1. **Planlægning af Standerhejsning og Generalforsamling 2018.**

Datoen er sat til 10.02. Hvem gør hvad i den forbindelse?

Arrangementsudvalg (Janni og Bisi er tovholdere) står for forplejning.

Indkaldelse til ordinær GF kl. 14.00 på byernes hjemmesider, VFBs hjemmeside, FB og plakater hos købmanden, hallen og klubhuset. Bisi står for indkaldelse.

Standerhejsning for seniorer starter kl. 12.00 og der er suppe kl. 13.30. Janni laver opslag.

Standerhejsning for ungdom 07.04 kl. 10.30. Ungdomsudvalget står for arrangementet.

1. **Hjælperfest**

Dato, invitation og budget, samt hvem er hovedansvarlig?

Det er d. 03.03. arrangementsudvalget står for planlægning. Bisi er hovedansvarlig.

Der afsættes 15.000,- kr. da det er vigtigt at sætte pris på vores frivillige.

Janni og Bisi sørger for at få overblik over hvem der har hjulpet i 2017 og dermed skal inviteres.

1. **Gennemgang af årshjul**

Vi gennemgår det materiale der allerede er lavet og får sat de faste aktiviteter ind i et årshjul. Også datosætning af bestyrelsesmøder i 2018.

Udskydes til møde 24.01.

1. **Opfølgning på de forskellige sportsgrene.**
* **Fodbold ungdom**

Janni og Bisi indkalder hurtigst muligt kandidater til ungdomsudvalgsmøde og laver oplæg til årshjul m.m. ift udvalget inden mødet.

Pt trænere til alle hold.

* **Fodbold senior**

Ambitionen for foråret er at vi får et bærerdygtigt hold til serie 6, således at alle kommer ud og spille. Søren og Jeppe holder møde med seniorudvalg snarest.

* **Badminton**

Kathrine og Jeppe afholder møde med de af badmintonspillerne der er interesseret tirsdag d. 16.01 kl. 18.30. Søren sætter seddel op i kantinen nu på mandag med info om mødet.

Punkter/ temaer: oprette facebookgruppe i badminton regi, aftale procedurer for buret, kan vi lave få et badmintonudvalg?,bolde m.m. plus melde procedurer for bander ud.

* **Gymnastik**

Vi lægger udvalg ind under et samlet ungdomsudvalg. Det går godt på holdene.

* **Dans**

Der har været lidt opstartsproblemer omkring rammesætning, men det er der nu taget hånd om og Bisi er med til de fleste dansetimer her i foråret. Stadig god opbakning fra pigerne. Der kan indkøbes t-shirts til pigerne her i januar.

1. **Evt**

Kan vi evt lave en arbejdslørdag i løbet af foråret. Fastlægges ifm næste bestyrelsesmøde, hvor årshjulet laves.

Skal vi have fodboldskole igen? Vi har nogle unge seniorer, der godt kunne stå for selve fodbold delen. Idéen tages op igen i løbet af foråret.

Vi skal have bedre styr på Julekalendersalg næste år. Vi skal kun have én kalender næste år. Og fremadrettet ligger koordinationen i ungdomsudvalget. Husk Ulli er en ressource der.

Fastsættelse af datoer for bestyrelsesmøder i foråret 2018 umiddelbart efter generalforsamling.